Diari Oficial de la Generalitat Valenciana


Sumari del DOGV 3239, del 11-05-1998 (1998/2833)

Informació pública sobre declaració de necessitat d'ocupació dels béns i adquisició dels drets afectats per expropiació. Concessió d'explotació San Miguel número 2.439-A, a Vilafamés (Castelló). Expedient JUEXPR/1998/1.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3239

Data del DOGV
:   11-05-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/2833


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública sobre declaració de necessitat d'ocupació dels béns i adquisició dels drets afectats per expropiació. Concessió d'explotació San Miguel número 2.439-A, a Vilafamés (Castelló). Expedient JUEXPR/1998/1. [1998/C2833]
  
Tierras de Castellón, SA, amb domicili social a l'avinguda del Rei En Jaume, número 74, 1, E, edifici Rei 77, de Castelló, codi postal 12881, i codi d'identificació fiscal A-12038279, titular de la concessió d'explotació minera San Miguel número 2.439-A, situada al terme municipal de Vilafamés, ha sol·licitat la iniciació d'un expedient d'expropiació forçosa dels béns i drets afectats indicats al final d'aquest anunci, a l'empara d'allò que disposen la Llei d'Expropiació Forçosa, de 16 de desembre de 1954, i el seu reglament d'execució, aprovat per decret de 26 d'abril de 1957.
  
De conformitat amb els articles 105 de la Llei 22/1973, de 21 de juliol, de Mines, i 131 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, l'atorgament d'una concessió d'explotació porta implícita la declaració d'utilitat pública. La concessió d'explotació San Miguel número 2.439-A es va atorgar mitjançant resolució de la Direcció General d'Indústria i Energia de 9 de febrer de 1988; i el pla de labors per a 1997 (ampliació) va ser aprovat per aquest Servei Territorial el 23 de desembre de 1997.
  
L'esmentada sol·licitud d'expropiació i el tràmit de declaració de necessitat d'ocupació dels béns i adquisició dels drets afectats es fa saber als titulars dels drets afectats per l'expropiació, i a tothom, perquè en el termini de 20 dies hàbils, comptats a partir de l'endemà de la publicació d'aquest anunci, puguen aportar totes les dades que permeten la rectificació de possibles errades en la descripció dels béns i drets afectats, o oposar-se, per raons de fons o forma, a la necessitat d'ocupació, indicant-ne els fonaments i indicant, en aquest cas, els motius pels quals haja de considerar-se preferent l'ocupació d'altres béns o l'adquisició d'altres drets diferent i no compresos en la relació, com més convenient per a la finalitat que es persegueix.
  
Les al·legacions i la documentació es poden aportar en aquest Servei Territorial d'Indústria i Energia, carrer dels Cavallers, número 8, codi postal 12508, Castelló de la Plana, telèfon (964) 22 47 16, o per mitjà de qualsevol procediment dels previstos en la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre.